221α. ΑΠΟΦΑΣΗ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 2311.8/8/98 της 26 Νοεμ./3 Δεκ. 1998 (ΦΕΚ Β΄1230) Ορισμός δικαιολογητικών για την εφαρμογή του άρθρ. 10 παρ. 3 του Νόμ. 2592/98 (ΦΕΚ 57/Α΄). Έχοντας υπόψη: 1.Τις διατάξεις του άρθρ. 10 παρ. 3 του Νόμ. 2592/98 (ΦΕΚ 57/Α΄/18.3.1998). 2.Τις διατάξεις του άρθρ. 27 του Νόμ. 2081/92 (ΦΕΚ 154/Α΄), όπως αντικαταστάθηκε με το άρθρ. 1 του Νόμ. 2469/1997 (ΦΕΚ 38/Α΄). 29.Β.α.221-221α Πολιτικές και Στρατιωτικές Συντάξεις 3.Το απόσπασμα πρακτικών της 26 ης  Συνεδρίασης του ΔΣ/ΝΑΤ/8.9.1998, ορίζουμε: 1.Τα δικαιολογητικά που απαιτούνται προκειμένου να υπολογισθεί το προς μεταφορά αναλογιστικό ισοδύναμο των υπαλλήλων των Ευρωπαϊκών Κοινοτήτων από το Ελληνικό συνταξιοδοτικό σύστημα στο συνταξιοδοτικό σύστημα των υπαλλήλων των Ευρωπαϊκών Κοινοτήτων είναι τα εξής: Α. ΓΙΑ ΤΟΥΣ ΑΜΕΣΑ ΑΣΦΑΛΙΣΜΕΝΟΥΣ. 1.Αίτηση. 2.Ναυτικό φυλλάδιο. 3.Πιστοποιητικό οικογενειακής κατάστασης. 4.Υπεύθυνη Δήλωση Νόμ. 1599/86, στην οποία θα δηλώνει τα εξής: α. Αν είναι συνταξιούχος του ΝΑΤ με τον ΑΜΣ ή άλλου Ελληνικού φορέα με συμμετοχή ΝΑΤ, βάσει των διατάξεων διαδοχικής ή φορέα αλλοδαπής βάσει των Κανονισμών της ΕΟΚ ή αν εκκρεμεί παρόμοια αίτηση για συνταξιοδότηση. β. Αν έχει πάρει εφάπαξ αποζημίωση από το ΝΑΤ. γ. Αν έχει πάρει εισφορές από τα Ταμεία Προνοίας Εμπορικού Ναυτικού, και δ. Εάν έχει ζητήσει την επιστροφή εισφορών από το ΚΕΑΝ. Β. ΕΠΙΖΩΝΤΕΣ Εκτός από τα προβλεπόμενα στο ανωτέρω σημείο Α στοιχεία, επί πλέον: 1.Ληξιαρχική Πράξη Θανάτου. 2.Υπεύθυνη δήλωση Νόμ. 1599/86 στην οποία να δηλώνουν: α. Εάν είναι συνταξιούχοι άλλου ασφαλιστικού οργανισμού ή του Δημοσίου ή του ΟΓΑ και εάν ο θανών ασφαλισμένος ήταν εν ενεργεία ή συνταξιούχος του ΝΑΤ με τον Α.Μ.Σ. β. Ότι δεν θα εισπραχθούν συντάξεις μετά το θάνατο του συνταξιούχου. Σε περίπτωση που υπάρχουν δικαιούμενα τέκνα θα δηλώνουν: Πόσο είναι το ύψος των μηνιαίων εισοδημάτων τους. 3.Πιστοποιητικό σπουδών τέκνων που σπουδάζουν. 2.Από την απόφαση αυτή δεν προκαλείται δαπάνη σε βάρος του Κρατικού Προϋπολογισμού. Η απόφαση αυτή να δημοσιευθεί στην Εφημερίδα της Κυβερνήσεως και να κοινοποιηθεί για εκτέλεση. 